WARRIX บวก 3% ลุ้นกำไรปี 66 โต 34% รับขยายตลาด โบรกเคาะเป้า 11.2 บ.
WARRIX วิ่ง 3% โบรกแนะนำราคาเป้าหมาย 11.2 บ. ชี้ไตรมาส 4/65 กำไรแตะ 45 ลบ. โต 23% ส่วนปี 66 โต 34% รับขยายตลาด แบรนด์มีชื่อเสียงวงการกีฬา
WARRIX วิ่ง 3% โบรกแนะนำราคาเป้าหมาย 11.2 บ. ชี้ไตรมาส 4/65 กำไรแตะ 45 ลบ. โต 23% ส่วนปี 66 โต 34% รับขยายตลาด แบรนด์มีชื่อเสียงวงการกีฬา
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้น บริษัท วอริกซ์ สปอร์ต จำกัด (มหาชน) หรือ WARRIX ณ เวลา 15:39 น. อยู่ที่ระดับ 9.70 บาท บวก 0.25 บาท หรือ 2.65% สูงสุดที่ระดับ 9.80 บาท ต่ำสุดที่ระดับ 9.50 บาท ด้วยมูลค่าการซื้อขาย 46.03 ล้านบาท

บล.กสิกรไทย ระบุในบทวิเคราะห์ว่า คาดกำไรไตรมาส 4/65 จะโตโดดเด่นที่ 45 ล้านบาท เพิ่มขึ้น 11% จากไตรมาสก่อน และเพิ่มขึ้น 23% จากงวดเดียวกันของปีก่อน ส่วนปี 66 คาดกำไรจะเติบโต 34% โดยได้รับปัจจัยหนุนจากการที่ WARRIX เป็นที่รู้จักในกลุ่มลูกค้าช่วงที่เป็นผู้สนับสนุนชุดแข่งกีฬาให้กับนักกีฬาฟุตบอลทีมชาติไทย และโมเดลธุรกิจจัดจำหน่าย 6 ช่องทางแบบดั้งเดิม, Online ฯลฯ อีกทั้งราคาขายของผลิตภัณฑ์ลิขสิทธิ์ Warrix นั้นถูกกว่าเสื้อฟุตบอลแบรนด์ดังระดับโลกถึง 75-84% และการที่บริษัทมีลิขสิทธิ์ทางการตลาด การกำหนดราคาผลิตภัณฑ์ และการจัดหาของ WARRIX คือกุญแจสำคัญที่จะขยาย Market Share เป็น 2.9% ในปี 66 แนะนำราคาเป้าหมาย 11.2 บาท